गरम मसाला (2005 फ़िल्म)
गरम मसाला 2005 में बनी हिन्दी भाषा की फिल्म है। यह प्रियदर्शन द्वारा लिखित और निर्देशित है। इसमें अक्षय कुमार, जॉन अब्राहम, परेश रावल, रिमी सेन, नेहा धूपिया और राजपाल यादव हैं। कहानी दो फोटोग्राफर दोस्त, मकरंद "मैक" दीनदयाल चटपटिया (अक्षय) और श्याम "सैम" सालगांवकर (जॉन) के इर्द-गिर्द घूमती है। वह लगातार महिलाओं को लुभाने का प्रयत्न करते रहते हैं। यह फिल्म प्रियदर्शन की 1985 की मलयालम कॉमेडी बोइंग बोइंग की रीमेक है। जो बदले में इसी नाम की 1965 की अमेरिकी फिल्म की रीमेक है और गरम मसाला के लगभग सभी दृश्य अमेरिकी वाली से काफी प्रेरित हैं। गरम मसाला 2005 में दिवाली के दौरान रिलीज़ हुई थी और इसे आलोचकों से मिश्रित समीक्षा मिली और यह व्यावसायिक रूप से सफल रही। हालाँकि, अक्षय को उनके प्रदर्शन के लिए सराहना मिली। इससे उन्हें फिल्मफेयर पुरस्कार में हास्य अभिनेता का पुरस्कार भी दिलाया।